**210112**

**Константин фон Тишендорф. Екіншісі**

***«Сендерге шындығын айтайын: аспан мен жер жойылып кетпейінше, Таурат заңының бірде-бір әрпі, тіпті бір кішкентай сызығы да күшінен айырылмайды, әуелі бәрі де жүзеге асады.»***

***(Матай 5:18)***

Тищендорфтың ашқан жаңалығы Синай тауындағы монастырьдан табылғандықтан «Синай қолжазбасы» деп аталды. Бұл кітапта грек тілінде жазылған және біздің дәуіріміздің IV ғасырына жататын Көне және Жаңа өсиеттері бар, баға жетпес қолжазба Санкт-Петербургтегі Императорлық кітапханаға орналастырылды, содан кейін 1933 жылы Ресей үкіметі оларды Британ музейіне 280 000 долларға сатты.

Тишендорфтың ашуының маңызы неде? Ғалымдар бірауыздан оның ашуы Киелі Кітап қолжазбалардың табылуына қатысты 19 ғасырдағы ең маңызды оқиға болды деп санайды. Бұл қолжазбаның тағдыры - Киелі кітаптың әлемдегі басқа кітаптарға ұқсамайтындығын тағы бір рет дәлелдеді. Ол ұрпақтан-ұрпаққа өте мұқият берілген. Ғалымдар ежелгі мәтіндерді қазіргі Киелі кітаппен салыстырған кезде, біздің қазіргі Киелі кітап мәтіні мен екінші немесе төртінші ғасырлардағы қолжазбалар арасында айтарлықтай айырмашылықтар жоқ екеніне келісті.

Бұл кездейсоқтық па, әлде Тәңір Иеміз ғажайып түрде қазіргі уақытта Киелі Кітап деп аталатын 66 кітапты сақтап қалды ма?

Киелі Кітап - қалай өмір сүру керек екенін түсінуге арналған кітап. Басқаша сөздермен, ол - өмірдің формуласы. Көне және Жаңа өсиеттер Иса Мәсіх туралы айтады, Иса былай деді: «Жол, шындық және шынайы өмір Менмін. Мен арқылы болмаса, ешкім де Әкеге бара алмайды.» (Жохан 14:6) Киелі кітапта Иса Мәсіх арқылы адам мәңгілік өмірге ие болып, барлық маңызды сұрақтарға жауап алады делінген. Тищендорф Синай қолжазбасын іздеудегі табандылығының арқасында қаһарманға айналды, бірақ Киелі Кітаптың Өзі оның ерлік әрекеттерінен жоғары тұр. Ешқандай кітап біздің әлемге Құдай сөзі сияқты әсер еткен емес және әсер етпейді де.